
R E F E R A T  DE  A P R O B A R E 
[bookmark: _Hlk74898358]pentru modificarea  Hotărârii de Consiliu Local nr. 109/2020 privind aprobarea acordării facilității fiscale de anulare a accesoriilor în cazul obligațiilor bugetare principale restante și a procedurii de acordare a acestora

	Prin Hotărârea Consiliului Local nr. 109/2020 s-a aprobarea acordarea unor facilități fiscale de anulare a accesoriilor în cazul obligațiilor bugetare principale restante și  procedura de acordare a acestora.
Urmare apariției Ordonanței de Urgență nr. 19/2021 privind unele măsuri fiscale, precum şi pentru modificarea şi completarea unor acte normative în domeniul fiscal publicată în M.O. nr. 315 din 29 martie 2021 se impune modificarea  unor articole din Anexa la hotărârea de consiliu mai sus amintită, astfel:

 Pct. (6), Cap. 1., din Anexa la hotărâre, se modifică şi va avea următorul cuprins:
“(6 )Sunt considerate restante la data de 31 martie 2020 inclusiv şi obligaţiile de plată care, la această dată, se află în oricare dintre situaţiile prevăzute la alin. (5), iar ulterior acestei date, dar nu mai târziu de data de 31 ianuarie 2022 inclusiv, înlesnirea la plată îşi pierde valabilitatea sau, după caz, încetează suspendarea executării actului administrativ fiscal. În cazul prevăzut la alin. 5 lit. (b), debitorii pot renunța la efectele suspendării actului administrativ fiscal pentru a beneficia de anularea accesoriilor. In acest caz, debitorii trebuie să depună o cerere de renunțare la efectele suspendării actului administrativ fiscal până la data depunerii cererii de anulare a accesoriilor inclusiv.”

[bookmark: _Hlk74895966]Pct. (1) și pct. (2) lit. d)., Cap. 3. din Anexa la hotărâre, se modifică şi vor avea următorul cuprins:
[bookmark: _Hlk74896404]“(1) Prezenta procedură se aplică de la data intrării în vigoare a hotărârii până la data de 31 ianuarie 2022, (data limită de depunere a cererii sub sancțiunea decăderii).”
Pct. (2) “d) debitorul depune cererea de anulare a accesoriilor după îndeplinirea în mod corespunzător a condițiilor prevăzute la lit. a -c, dar nu mai târziu de data de 31 ianuarie 2022 inclusiv, sub sancțiunea decăderii.”

Pct. (1), pct. (5) lit. c), pct. (7) lit.b), pct. (9), pct. (10), pct.(11), pct. (13) și pct. (14), Cap. 4 din Anexa la hotărâre, se modifică şi vor avea următorul cuprins:
“(1) Debitorii care intenționează să beneficieze de anularea obligațiilor bugetare accesorii potrivit prezentei proceduri, pot depune o notificare adresată organului fiscal local (Compartimentul Taxe si Impozite Locale al Primăriei Municipiului Brad) cu privire la intenția lor, până cel mai târziu la data depunerii cererii de anulare a accesoriilor, 31 ianuarie 2022, sub sancțiunea decăderii.”
[bookmark: _Hlk74896904]Pct. (5) “c) obligațiile accesorii amânate la plată potrivit lit. a) nu se sting până la data soluționării cererii de anulare a accesoriilor sau până la data de 31 ianuarie 2022 inclusiv, în cazul în care debitorul nu depune cerere de anulare a accesoriilor.”
Pct. (7) b) la data de 31 ianuarie 2022, în cazul în care debitorul nu depune cerere de anulare a accesoriilor
Pct. “(9) Prin derogare de la prevederile art. 236 din Legea nr. 207/2015, cu modificările şi completările ulterioare, în perioada 14 mai 2020 - 15 decembrie 2020 inclusiv, precum şi în perioada 1 ianuarie 2021 - 31 ianuarie 2022 inclusiv, debitorii care au notificat organul fiscal potrivit alin. (1) şi au dispuse măsuri de executare silită prin poprire la data de 14 mai 2020, de către organul de executare fiscală, asupra disponibilităţilor băneşti pot efectua plata sumelor înscrise în adresele de înfiinţare a popririi din sumele indisponibilizate, altele decât cele reprezentând obligaţii de plată care fac obiectul amânării la plată în vederea anulării potrivit alin. (5) lit. a).”
“(10) Prevederile alin. (9) sunt aplicabile şi pentru măsurile de executare silită prin poprire dispuse, potrivit legii, între data de 14 mai 2020 şi data de 31 ianuarie 2022 inclusiv.”
“(11) Cererea de anulare a accesoriilor depusă până la data de 31 ianuarie 2022 inclusiv, sub sancțiunea decăderii, se soluționează prin decizie de anulare a accesoriilor sau, după caz, decizie de respingere a cererii de anulare a accesoriilor.”       
“(13) Debitorii care la data de 14 mai 2020 beneficiază de eşalonarea la plată a obligaţiilor fiscale potrivit Legii nr. 207/2015, cu modificările şi completările ulterioare, precum şi cei care obţin eşalonarea în perioada cuprinsă între data de 14 mai 2020 şi data de 31 ianuarie 2022 inclusiv pot beneficia de anularea dobânzilor,penalităţilor şi tuturor accesoriilor în condiţiile prevăzute  de art. 3.”
“(14) Debitorii care la data de 14 mai 2020 beneficiază de eşalonarea la plată a obligaţiilor fiscale potrivit Legii nr. 207/2015, cu modificările şi completările ulterioare, precum şi cei care obţin eşalonarea în perioada cuprinsă între data de 14 mai 2020 şi data de 31 ianuarie 2022 inclusiv pot beneficia, în baza cererii de anularea dobânzilor, penalităţilor şi a tuturor accesoriilor, depuse în perioada 14 mai 2020 şi 15 decembrie 2020 sau în perioada 1 ianuarie 2021 şi 31 ianuarie 2022 inclusiv, de anularea dobânzilor, penalităţilor şi tuturor accesoriilor, dacă eşalonarea la plată se finalizează până la data depunerii cererii de anulare a accesoriilor inclusiv. În acest caz, accesoriile incluse în ratele de eşalonare cu termene de plată după data de 14 mai 2020 achitate odată cu plata ratei de eşalonare se restituie potrivit Legii nr. 207/2015, cu modificările şi completările ulterioare. În situaţia în care eşalonarea la plată aflată în derulare cuprinde numai obligaţii de plată accesorii, debitorii pot beneficia de anularea accesoriilor rămase de plată din înlesnirea la plată acordată, fără a le mai achita, urmând ca, în baza cererii de anulare a accesoriilor, organul fiscal să emită decizia de anulare a accesoriilor, precum şi decizia de finalizare a eşalonării la plată."
	În contextul celor de mai sus am inițiat proiectul de hotărâre prin care am propus modificarea Hotărârii Consiliului Local nr. 109/2020 privind aprobarea acordării facilității fiscale de anulare a accesoriilor în cazul obligațiilor bugetare principale restante și a procedurii de acordare a acestora și-l supun  spre dezbatere plenului Consiliului Local al Municipiului Brad în forma prezentată. 
	  Invoc în susţinerea propunerii mele prevederile art. XVI- XIX privind unele măsuri fiscale, precum şi pentru modificarea şi completarea unor acte normative în domeniul fiscal publicată în M.O. nr. 315 din 29 martie 2021  precum și  ale art. 2 pct. 58, art. 5 alin. 1 și art. 28 alin. 3 din Legea nr. 273/2006 privind finanțele publice, actualizată.

